Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2021/C 63/10)

Ova se obavijest objavljuje u skladu s člankom 17. stavkom 5. Delegirane uredbe Komisije (EU) 2019/33 (1)

OBAVIJEST O ODOBRENJU STANDARDNE IZMJENE

„TERRE ALFIERI”

PDO-IT-A1241-AM02

Datum obavijesti: 24. studenoga 2020.

OPIS I OBRAZLOŽENJE ODOBRENE IZMJENE

1. Oznake i vina – tradicionalni izrazi

(a) U Italiji status „kontrolirana i zajamčena oznaka izvornosti” (DOCG) rezerviran je za vina koja su imala status „kontrolirana oznaka izvornosti” (DOC) najmanje sedam godina, u skladu sa zakonodavstvom na snazi, i koja se smatraju posebno vrijednima zbog njima svojstvenih kvaliteta (u usporedbi s prosječnim kvalitetama sličnih vina, zbog utjecaja tradicionalnih prirodnih, ljudskih i povijesnih čimbenika) i komercijalnog ugleda koji su stekli. Stoga, 11 godina nakon što su prvi put dobila zaštićeni status, vina sa ZOI-jem „Terre Alfieri” sada mogu biti označena tradicionalnim talijanskim izrazom „Denominazione di origine controllata e garantita” (DOCG), koji predstavlja ugled i poštovanje koje su stekli na nacionalnoj i međunarodnoj razini. Izmjena se odnosi na odjeljak 1.3. točku (a) jedinstvenog dokumenta (Ostale informacije – tradicionalni izrazi) i njome se ažuriraju članci specifikacije proizvoda koji sadržavaju pojam „kontrolirana oznaka izvornosti”, koji se zamjenjuje pojmom „kontrolirana i zajamčena oznaka izvornosti”.

(b) Izrazi „Superiore” i „Riserva” sad se mogu upotrebljavati za postojeće vrste proizvoda iz kategorije 1 (Vina). Zbog klimatskih promjena ljeta su duža, a temperature više i zbog toga grožđe ima veću koncentraciju šećera i veću potencijalnu alkoholnu jakost, stoga su vina koja se od njega proizvode pogodnija za dozrijevanje. Cilj je ovom izmjenom istaknuti proizvodnju vina s većim udjelom alkohola i vina koja se tradicionalno podvrgavaju dozrijevanju kako bi se bolje prikazao stvaran profil vina sa ZOI-jem „Terre Alfieri” i time proširio raspon proizvoda te ponudio veći izbor na tržištu. Izmjene se odnose na odjeljak 1.3. točku (b) jedinstvenog dokumenta (Ostale informacije – tradicionalni izrazi) i članke od 1. do 6. specifikacije proizvoda.

2. Opis vina

(a) Dodani su opisi za vrste „Terre Alfieri” Arneis Superiore, „Terre Alfieri” Nebbiolo Superiore i „Terre Alfieri” Nebbiolo Riserva, među ostalim vina s oznakom vigna i imenom mjesta ili vinograda Te su vrste uvedene kako bi se razlikovala vina proizvedena u okviru tog ZOI-ja koja imaju veće analitičke parametre (na primjer, veći udio alkohola i/ili suhog ekstrakta) i sklonost dozrijevanju; posebno crna vina, koja, uz kvalitete upotrijebljenog grožđa, mogu dobiti i miris od izlaganja drvenim bačvama.

(b) Najmanja kiselost pri konzumaciji od 4,5 grama po litri umjesto 5 grama po litri utvrđena je za sve vrste. Obrazloženje: Zbog klimatskih promjena grožđe ranije dozrijeva i njegova ukupna kiselost fiziološki se smanjuje. Zato se, na temelju promatranja tijekom proizvodnje vina sa ZOI-jem, smatra primjerenim ažurirati taj parametar na najmanje 4,5 grama po litri za sve vrste. Izmjene se odnose na točku 4. jedinstvenog dokumenta (Opis vina) i članak 6. specifikacije proizvoda.

3. Najveći prinosi

Najveći prinosi utvrđeni su za nove vrste, „Terre Alfieri” Arneis Superiore i „Terre Alfieri” Nebbiolo Superiore i Riserva.

Najveći prinosi po hektaru utvrđeni za vrste s oznakom Superiore manji su za jednu tonu od onih utvrđenih za osnovne vrste kako bi se postigla veća kvaliteta proizvedenih vina, koja će se odlikovati većim udjelom alkohola i suhog ekstrakta.

Izmjena se odnosi na točku 5.b jedinstvenog dokumenta (Najveći prinosi) i članak 4. specifikacije proizvoda.

4. Pravila za proizvodnju vina

Prirodna volumna alkoholna jakost za vrstu „Terre Alfieri” Arneis povećana je zbog klimatskih promjena i na temelju opažanja u vinogradima u vezi s prirodnom volumnom alkoholnom jakosti grožđa od kojih se ta vina proizvode. Stoga je bilo potrebno ažurirati taj analitički parametar s 11,00 % vol. na 11,50 % vol.

Izmjena se odnosi na članak 4. specifikacije proizvoda.

5. Pravila za proizvodnju vina

(a) Za osnovnu vrstu „Terre Alfieri” Arneis, pravilo da se vina ne mogu staviti na tržište prije isteka četiri mjeseca od 1. studenoga u godini u kojoj je grožđe ubrano ukinuto je jer proizvođači smatraju da ih to stavlja u nepovoljan tržišni položaj.

(b) Za nove kategorije utvrđeno je minimalno vrijeme dozrijevanja: šest mjeseci za „Terre Alfieri” Arenis Superiore; 12 mjeseci za „Terre Alfieri” Nebbiolo Superiore, od čega šest mjeseci u drvenim bačvama; i najmanje 24 mjeseca za „Terre Alfieri” Nebbiolo Riserva, od čega najmanje 12 mjeseci u drvenim bačvama. Za te je vrste određeno da dozrijevanje počinje 1. studenoga u godini u kojoj je grožđe ubrano. Izmjene se odnose na članak 5. specifikacije proizvoda.

6. Područje proizvodnje grožđa – uredničke izmjene

Radi veće jasnoće smatralo se potrebnim uključiti točno razgraničenje područja proizvodnje u jedinstveni dokument, kako je opisano u specifikaciji proizvoda (Područje proizvodnje grožđa). To je urednička izmjena kojom se ne mijenja razgraničenje područja proizvodnje.

Izmjena se odnosi na točku 6. jedinstvenog dokumenta (Razgraničeno zemljopisno područje).

7. Dodatni uvjeti – uredničke izmjene

Odstupanja od zahtjeva da se proizvodnja i punjenje u boce odvijaju na razgraničenom zemljopisnom području dodana su odjeljku „Osnovni dodatni uvjeti” jedinstvenog dokumenta. Ti su uvjeti dio specifikacije proizvoda od kad je „Terre Alfieri” prepoznat kao ZOI (u 2009.), ali zbog greške nisu bili uključeni u jedinstveni dokument. Stoga je ovo urednička izmjena.

Izmjena se odnosi na točku 9. jedinstvenog dokumenta (Osnovni dodatni uvjeti), no ne odnosi se na specifikaciju proizvoda.

8. Ostale uredničke izmjene

Iz članka 6. specifikacije proizvoda izbrisan je tekst u nastavku jer više nije u skladu sa zakonodavstvom na snazi: „Ministarstvo poljoprivredne, prehrambene i šumarske politike može donijeti odluku o izmjeni ograničenja za ukupni udio kiselosti i suhi ekstrakt bez šećera.”

— Ažurirana su upućivanja na zakonodavstvo u specifikaciji proizvoda.

— Odjeljak „Druge informacije – Podaci za kontakt” jedinstvenog dokumenta ažuriran je u odnosu na točke 1.2.1., 1.2.2., 1.2.3. i 1.2.5.

JEDINSTVENI DOKUMENT

1. Naziv proizvoda

Terre Alfieri

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

1. Vino

4. Opis vina:

„Terre Alfieri” Arneis

Boja: slamnatožuta različitog intenziteta, ponekad s naznakama zlatnožute.

Miris: delikatan, aromatičan i ponekad cvjetni.

Okus: vrlo suh, s ugodnom primjesom gorčine.

Najmanja ukupna volumna alkoholna jakost: 12,00 %, kao i za vina s oznakom vigna i imenom mjesta ili vinograda.

Najmanja količina suhog ekstrakta bez šećera: 16,0 grama po litri, kao i za vina s oznakom vigna i imenom mjesta ili vinograda.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % vol.): Najmanja stvarna alkoholna jakost (u % vol.): Najmanja ukupna kiselost: 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri): Najveći ukupni sadržaj sumporova dioksida (u miligramima po litri):

„Terre Alfieri” Arneis Superiore

„Terre Alfieri” Arneis Superiore te vina s oznakom vigna i imenom mjesta ili vinograda

Boja: slamnatožuta različitog intenziteta, ponekad s naznakama zlatnožute.

Miris: delikatan, aromatičan i ponekad cvjetni.

Okus: vrlo suh, s ugodnom primjesom gorčine.

Najmanja ukupna volumna alkoholna jakost: 12,50 %, kao i za vina s oznakom vigna i imenom mjesta ili vinograda.

Najmanja ukupna kiselost: 4,5 grama po litri.

Najmanja količina suhog ekstrakta bez šećera: 17,0 grama po litri.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % vol.): Najmanja stvarna alkoholna jakost (u % vol.): Najmanja ukupna kiselost: Najveći sadržaj hlapljivih kiselina (u miliekvivalentima po litri): Najveći ukupni sadržaj sumporova dioksida (u miligramima po litri):

„Terre Alfieri” Nebbiolo

Boja: rubin crvena, dozrijevanjem postaje granatno crvena.

Miris: osebujan, delikatan, nekad s naznakama mirisa ljubičice.

Okus: vrlo suh, pun, skladan.

Najmanja ukupna volumna alkoholna jakost: 13,00 %, kao i za vina s oznakom vigna i imenom mjesta ili vinograda.

Najmanja ukupna kiselost: 4,5 grama po litri.

Najmanja količina suhog ekstrakta bez šećera: 22,0 grama po litri. 23 grama po litri za vina s oznakom vigna i imenom mjesta ili vinograda.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % vol.): Najmanja stvarna alkoholna jakost (u % vol.): Najmanja ukupna kiselost: 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri): Najveći ukupni sadržaj sumporova dioksida (u miligramima po litri):

„Terre Alfieri” Nebbiolo Superiore

„Terre Alfieri” Nebbiolo Superiore te vina s oznakom vigna i imenom mjesta ili vinograda

Boja: rubin crvena, dozrijevanjem postaje granatno crvena.

Miris: osebujan, delikatan, nekad s naznakama mirisa ljubičice.

Okus: vrlo suh, pun, skladan.

Najmanja ukupna volumna alkoholna jakost: 13,50 %, kao i za vina s oznakom vigna i imenom mjesta ili vinograda.

Najmanja ukupna kiselost: 4,5 grama po litri.

Najmanja količina suhog ekstrakta bez šećera: 23,0 grama po litri.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % vol.): Najmanja stvarna alkoholna jakost (u % vol.): Najmanja ukupna kiselost: 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri): Najveći ukupni sadržaj sumporova dioksida (u miligramima po litri):

„Terre Alfieri” Nebbiolo Riserva

Boja: rubin crvena, dozrijevanjem postaje granatno crvena.

Miris: osebujan, delikatan, nekad s naznakama mirisa ljubičice.

Okus: vrlo suh, pun, skladan.

Najmanja ukupna volumna alkoholna jakost: 13,50 %, kao i za vina s oznakom vigna i imenom mjesta ili vinograda.

Najmanja ukupna kiselost: 4,5 grama po litri.

Najmanja količina suhog ekstrakta bez šećera: 23,0 grama po litri.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % vol.): Najmanja stvarna alkoholna jakost (u % vol.): Najmanja ukupna kiselost: 4,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri): Najveći ukupni sadržaj sumporova dioksida (u miligramima po litri):

5. Enološki postupci

(a) Posebni enološki postupci

NEMA

(b) Najveći prinosi

„Terre Alfieri” Arneis

10 000 kilograma grožđa po hektaru

„Terre Alfieri” Arneis Superiore te vina s oznakom vigna i imenom mjesta ili vinograda

9 000 kilograma grožđa po hektaru

„Terre Alfieri” Nebbiolo uključujući Riserva

8 500 kilograma grožđa po hektaru

„Terre Alfieri” Nebbiolo Superiore i „Terre Alfieri” Nebbiolo Riserva te vina s oznakom vigna i imenom mjesta ili vinograda

7 500 kilograma grožđa po hektaru

6. Razgraničeno zemljopisno područje

Područje proizvodnje grožđa od kojeg se mogu proizvesti vina s oznakom DOCG „Terre Alfieri” obuhvaća čitavo područje općina Antignano, Celle Enomondo, Cisterna d’Asti, Revigliasco, San Damiano, San Martino Alfieri i Tigliole u pokrajini Asti te dio općina Castellinaldo, Govone, Magliano Alfieri i Priocca u pokrajini Cuneo, kako je definirano u nastavku:

Granica, koja počinje na križanju granica između pokrajina Asti i Cuneo, između općina San Damiano, Govone i Priocca, kod mjesta Bricco Genepreto u općini Govone, slijedi cestu koja vodi do Montebertole, jugoistočno do križanja s općinskom cestom Craviano, koju prati prema istoku do groblja Govone. Nastavlja se u smjeru jugoistoka pokrajinskom cestom koja vodi od općine Govone do Priocce, prolazi kroz San Pietro di Govone i prati cestu u smjeru juga-jugoistoka do križanja s pokrajinskom cestom br. 2 (prethodno br. 231) na području općine Priocca. Zatim prati cestu br. 2 u smjeru juga do križanja s Via Pirio dok se u smjeru jugoistoka u Madonnini ne spoji s pokrajinskom cestom Priocca/Magliano Alfieri. Prati tu cestu do San Bernarda u općini Magliano Alfieri i nastavlja u smjeru jugozapada pokrajinskom cestom Castellinaldo/Priocca/Magliano do San Michelea u općini Castellinaldo. Na križanju s općinskom cestom Leschea, u smjeru jugoistoka ide do općinske grobljanske ceste i sve do Santa Marie, pokraj crkve (izohipsa 196 m) u općini Magliano Alfieri. Zatim nastavlja u smjeru jugoistoka cestom Via Moisa, prati je u smjeru juga do sela Borgata San Pietro (izohipsa 214 m), nastavlja do San Carlo della Serra i zatim do granice s općinom Castagnito. Prati granicu u smjeru istoka do križanja s državnom autocestom Asti/Alba br. 231, zatim nastavlja autocestom u smjeru sjeverozapada prema pokrajini Asti do križanja s rijekom Tanaro na području općine Govone. Prati rijeku prema sjeveru do granice pokrajina Asti i Cuneo, između područja općina Govone i San Martino Alfieri.

7. Glavne sorte vinove loze

Arneis B

Nebbiolo N

8. Opis povezanosti

„Terre Alfieri” Nebbiolo DOC

Naziv „Terre Alfieri” obuhvaća područje prekriveno vinovom lozom Comunità Collinare (brdske zajednice) Colline Alfieri i saveza općina poznatog kao „Roero fra Tanaro e Castelli”. To vinorodno područje velika je vrijednost ruralne tradicije i kulture u pokrajini Asti: tradicionalno vinogradarstvo održalo se do danas i steklo je velik ugled na tržištu.

Velikom ustrajnošću lokalni vinogradari spasili su Arneis od nestajanja i održali uzgoj sorte Nebbiolo te sačuvali dio lokalne povijesti za nove generacije.

9. Osnovni dodatni uvjeti (pakiranje, označivanje, ostali zahtjevi)

Odstupanje u pogledu proizvodnje na razgraničenom zemljopisnom području

Pravni okvir:

zakonodavstvo EU-a

Vrsta dodatnog uvjeta:

odstupanje u pogledu proizvodnje na razgraničenom zemljopisnom području

Opis uvjeta:

Postupci proizvodnje vina povezani s proizvodnjom vina obuhvaćenih oznakom DOCG „Terre Alfieri” moraju se provoditi na području proizvodnje grožđa. Te se aktivnosti mogu provoditi i na upravnom području pokrajina Asti i Cuneo, kojemu pripada područje proizvodnje.

Pakiranje na razgraničenom zemljopisnom području

Pravni okvir:

nacionalno zakonodavstvo

Vrsta dodatnog uvjeta:

pakiranje na razgraničenom zemljopisnom području

Opis uvjeta:

Punjenje u boce vina obuhvaćenih oznakom DOGC „Terre Alfieri” mora se provoditi na području proizvodnje.

U skladu s člankom 4. stavkom 2. Delegirane uredbe Komisije (EU) 2019/33, punjenje u boce ili pakiranje mora se provesti na prethodno navedenom razgraničenom zemljopisnom području kako bi se očuvala kvaliteta, zajamčila izvornost i osigurala učinkovitost provjeravanja. Prepoznatljiva svojstva i kvaliteta koju vina sa ZOI-jem „Terre Alfieri” dobiju na svojem području podrijetla mogu se bolje zaštititi kad se vino puni u boce na razgraničenom području jer su proizvođači na tom području odgovorni za primjenu i provedbu svih tehničkih pravila u vezi s prijevozom i punjenjem u boce te imaju potrebne stručne vještine. Stoga je sustav provjera koje provode nadležna tijela nad gospodarskim subjektima u svim fazama proizvodnje (posebno tijekom punjenja u boce) učinkovitiji na razgraničenom području kao što je ono obuhvaćeno ZOI-jem „Terre Alfieri”. Od toga korist imaju gospodarski subjekti, koji su svjesni rizika i odgovorni za očuvanje kvalitete oznake kako bi potrošači bili sigurni u izvornost i kvalitetu vina te u to da su ona usklađena sa specifikacijom proizvoda, što ide u korist imidžu i ugledu oznake.

Poveznica na specifikaciju proizvoda

https://www.politicheagricole.it/flex/cm/pages/ServeBLOB.php/L/IT/IDPagina/16194

(1) SL L 9, 11.1.2019., str. 2.